Ekspertët: Gjyq ushtarak për ushtarin e ndaluar për vrasjen e 16 afganëve
Rreshteri i ushtrisë amerikane akuzohet se sulmoi me armë civilët në Afganistanin jugor
Zyrtarë amerikanë dhe afganë thonë se ushtari doli nga baza e tij dhe sulmoi banorët e fshatit, shumë prej të cilëve gra dhe fëmijë. Banorët thonë se ai gjithashtu i vuri zjarrin disa prej trupave të viktimave. Ekspertë të së drejtës ushtarake të Shteteve të Bashkuara thonë se në qoftë se hetimet nxjerrin në dritë prova të mjaftueshme, ndaj rreshterit të ushtrisë do të ngrihen akuza dhe ai do t’i nënshtrohet një gjyqi ushtarak. Eugene Fidell jep leksione të së drejtës ushtarake në Fakultetin e Drejtësisë të Universitetit Yale. Parlamenti i Afganistanit i dënoi vrasjet dhe i bëri thirrje Shteteve të Bashkuara të nxjerrë para drejtësisë përgjegjësit me anë të një procesi gjyqësor publik dhe t’i dënojë ata. Zoti Fidell thotë se gjasat janë që i dyshuari të mbahet nga Shtetet e Bashkuara. Kjo masakër është incidenti i fundit i një sërë veprimesh të trupave ndërkombëtare që kanë shkaktuar reagime të ashpra në Afganistan, përfshi djegjen e librave të Kuranit në një bazë ushtarake amerikane. Këto ngjarje mund të vënë në rrezik negociatat delikate mbi një marrëveshje strategjike lidhur me rolin e Shteteve të Bashkuara në Afganistan, pas largimit nga vendi të trupave luftarake, në vitin 2014. Richard Weitz është analist i çështjeve ushtarake i Institutit Hudson. Zyrtarët thanë se ushtari u vetëdorëzua pas masakrës. Eugene Fidell i Universitetit Yale thotë se rreshteri mund të jetë duke u mbajtur jashtë Afganistanit. Si Presidenti Barack Obama ashtu edhe Sekretari i Mbrojtjes Leon Panetta kanë shprehur ngushëllimet e tyre dhe kanë premtuar hetime të plota.